RaptorDB - The Key Value Store V2 - CodeProject 11,927,006 members (51,847 online)
Last Visit: 31-Dec-99 19:00 Last Update: 27-Nov-15 8:02Refresh« Prev1234567891011 Next » Ondersteun Vroue Met ’n Moslem-Agtergrond Om In Christus Te Groei - Joy! Digital
Ondersteun Vroue Met ’n Moslem-Agtergrond Om In Christus Te Groei
Ontmoet vir Mansuri. Sy is in Bangladesj in ŉ Moslem-familie gebore. Danksy Geopende Deure se ondersteuners word bekeerlinge soos sy gehelp om in hul nuutgevonde Christelike geloof te groei en ander te dissipels te maak!
Mansuri se storie:
My ouers het my toegelaat om met ŉ Christen te trou, maar my verbied om Jesus te volg. Ek het nietemin ŉ gelowige geword nadat ek begin het om ŉ gebedsgroep by te woon. Ons familie en gemeenskap het ons onder baie druk geplaas … Omdat my man onterf is, is ons gedwing om by my familie te gaan woon – ŉ bedekte seën. My man kon die Evangelie voor hulle uitleef en hulle almal het gelowiges geword!
Jesus het vir my gesterf. En Hy het ons geleer om ons naaste lief te hê soos onsself. Hy is my inspirasie. Hy het vir die mense gewerk. Ek wil dieselfde doen.” – Mansuri
Mansuri het by Geopende Deure se Bybelklasse aangesluit. Sy het nou haar eie Bybelstudiegroep vir tien vroue en sy stap ’n pad van dissipelskap met hulle.
Sarosa het as ŉ Moslem in die Filippyne grootgeword, maar toe sy Jesus ontmoet, het dit haar lewe verander. Geopende Deure help haar om te floreer, ondanks al die gevare.
Sarosa se storie:
My man is ŉ moeilike persoon, beledigend en ŉ rokjagter… ek het besluit om my en ons kinders se lewens te neem. Ek het ons kos vergiftig en is toe na die mark toe. Daar het ek vir Precious ontmoet wat die Evangelie met my gedeel het. Ek het besef ek het ’n fout gemaak en het na ons huis toe gehardloop. Genadig het die kinders nog nie die rys geëet nie. Later, nadat my man uitgevind het dat ek ŉ Christen geword het, het hy my aangerand; maar ek het volhard. In 2017 het ISIS ons stad, Marawi, aangeval. Ek het net-net saam met my gesin ontsnap. Ons dank die Here dat ons dit almal oorleef het.
Ek het geleer dat God selfs in die moeilikste tye help. Die grootste bewys dat Hy bestaan, is dat Geopende Deure ons opgesoek en ondersteun het. – Sarosa
Te danke aan die ondersteuning van Geopende Deure se vriende het Sarosa dringende hulp ontvang gedurende die gewelddadige beleg van Marawi. Sy is ook bemoedig deur die Bybelse, Standing Strong Through the Storm-seminare. Geopende Deure kon haar bystaan om haar tydelike woning te herstel – dit is waar sy woon totdat sy kan terugkeer na haar huis in oorloggeteisterde Marawi.